Diari Oficial de la Generalitat Valenciana


Sumari del DOGV 1930, del 23-12-1992 (1992/826713)

ORDRE de 27 de novembre de 1992, de la Conselleria d'Industria, Comerç i Turisme, per la qual es convoca el IV Programa d'Ajudes del Fons Social Europeu per a l'exercici 1993.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/27/(3)/dof/vci/html**

### Dades del document

Número de DOGV
:   1930

Data del DOGV
:   23-12-1992

Secció del DOGV
:   DISPOSICIONS GENERALS

Número del document
:   1992/826713


Data del document
:   27-11-1992

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 27 de novembre de 1992, de la Conselleria d'Indústria, Comerç i Turisme, per la qual es convoca el IV Programa d'Ajudes del Fons Social Europeu per a l'exercici 1993.  
La Llei de la Generalitat Valenciana 81/986, de 29 de desembre, d'Ordenació del Comerç i Superfícies Comercials, dictada a l?empara de la competència exclusiva en matèria de comerç interior reconeguda per l'article 34.1.5 de l?Estatut d'Autonomia, en els articles 44 i 45 estableix el marc legal en què s'ha de desenvolupar l'acció de foment de la Generalitat pel que fa al perfeccionament de la formació professional i la capacitació tècnica dels comerciants i dels directius i empleats del sector de distribució de béns i serveis.  
Per això, entenent la formació com a instrument fonamental per al desenvolupament de l?empresa comercial, s'ha previst desenvolupar i completar el Programa de Formació Comercial per a l?exercici 1993, convocant el IV Programa d'Ajudes a la Formació, amb càrrec al Fons Social Europeu, d'acord amb el Programa Regional Valencià 1990193 i els reglaments núms. 2052/88 i 4255188 CEE.  
En virtut d'això,  
- ORDENE:  
Primer  
Es convoquen les entitats interessades en la realització d'accions formatives que incidesquen en el sector de la distribució comercial, de béns i serveis que acrediten la capacitat i els mitjans suficients per a desenvolupar els cursos previstos en aquest Programa d'Ajudes del Fons Social Europeu dirigits a la qualificació tècnica dels empleats i empresaris del sector i a aquells desocupats, majors o menors de 25 anys que tinguen expectatives d'incorporar-s'hi.  
Segon  
Les ajudes es destinaran a les següents accions:  
A) Formació de personal de la petita i mitjana empresa comercial que haja d'enfrontar des dels seus llocs de treball específics als canvis necessaris per a mantenir-se en un mercat competitiu.  
Es donaran cursos de 200 hores i amb una matrícula d'entre 25 i 35 alumnes, que versaran sobre les següents matèries:  
- Nivell superior: noves tècniques de gestió comercial. Direcció d'empresa comercial. Direcció participativa per a objectius de l?empresa comercial, comercialització exterior de .productes valencians, anglès comercial, logística de la distribució, optimització d'estocs, etc.  
- Nivell mitjà: noves tecnologies. Cercles de qualitat en el Comerç. Gestió d'estocs. Marqueting. Informàtica aplicada a la gestió comercial, anglès comercial, logística de la distribució, optimització d'estocs, etc.  
- Nivell bàsic: noves tecnologies. Informàtica aplicada al comerç. Telemàtica, anglès comercial, logística de la distribució, optimització d'estocs, etc.  
B) Formació de desocupats majors de 25 anys, que els permeta accedir a llocs de treball en el sector.  
Es donaran cursos de distints nivells de qualificació, de 200 hores de durada i amb una matrícula d'entre 25 i 35 alumnes sobre les noves tecnologies aplicades al comerç.  
C) Formació de desocupats menors de 25 anys, que els permeta elevar el seu nivell de professionalitat.  
Es donaran cursos dels nivells mitjà i alt, de 420 hores de durada i amb una matriculació d'entre 25 i 35 alumnes sobre noves tècniques de gestió comercial.  
Tercer  
1. Les sol·licituds de subvenció, acompanyades de la memòria que determinarà les característiques de l'acció formativa, es dirigiran al Director General de Comerç a través dels serveis territorials corresponents, abans del 30 de gener de 1993, i acompanyades de la següent documentació:  
a) Documentació acreditativa de la identificació del sol·licitant, escripturés de constitució i/o estatuts i inscripció en el registre corresponent.  
b) Fotocòpia de la targeta d'identificació fiscal.  
c) Memòria explicativa de les característiques de l'acció formativa a desenvolupar, que almenys comprendrà programa formatiu, horari i calendari, localitat i domicili de realització del curs i relació de professorat amb al seu currículum.  
d) Justificació documental de trobar-se al corrent de les seues obligacions fiscals i de seguretat social, d'acord amb el que estableix l?Ordre de 7 de gener de 1991, de la Conselleria d'Economia i Hisenda.  
2. En tot cas, aquesta subvenció és incompatible amb qualsevol altra ajuda o subvenció per a la mateixa finalitat, procedents de qualsevol administració o ens públic.  
3. La Conselleria d'Indústria, Comerç i Turisme podrà recaptar del sol·licitant l'aportació d'aquells documents o dades complementàries que estime necessàries per a la resolució de l?expedient.  
Quart  
La Direcció General de Comerç seleccionarà, dins les seues disponibilitats pressupostàries, aquelles accions que considere que s'adequen als objectius exposats en el punt segon. Avaluarà el programa formatiu, equip didàctic disponible, material de consum, nivell de professorat i qualsevol altre factor que garantesca la qualitat de la formació.  
Cinquè  
La Direcció General de Comerç podrà requerir del sol·licitant, com a pas previ a la resolució de l?expedient, les variacions oportunes en mitjans, durada i mòduls econòmics de l'acció sol·licitada per a assolir la seua major adequació als programes i objectius a desenvolupar en aquesta programació. En cas d'incompliment de les condicions, el curs podrà ser de nou ofert per a la seua execució durant l?exercici de 1993.  
Sisè  
1. Dins el mes següent a la terminació de l'acció, les entitats beneficiàries de les ajudes, hauran de justificar davant els  
serveis territorials la realització de l'activitat, per tal de poder procedir al pagament de la subvenció.  
2. Així mateix podrà anticipar-se el pagament de la subvenció, en la quantia que així es determine i d'acord amb els requisits o condicions establerts en la resolució que s'adopte.  
Setè  
Les activitats hauran de finalitzar abans del 30 de novembre de 1993, tret d'autorització expressa en contrari, amb justificació prèvia.  
Vuitè  
La difusió dels programes s'haurà de fer segons les normes que en el moment de l'aprovació s'indiquen. Han de constar necessàriament el patrocini del Fons Social Europeu i de la  
Conselleria d'Indústria Comerç i Turisme (IVIC).  
DISPOSICIONS FINALS  
Primera  
La concessió de les ajudes contemplades en aquesta ordre estarà condicionada a l'aprovació del pressupost corresponent a l?exercici 1993 i als crèdits que es destinen per a tal fi.  
Segona  
Es faculta al Director General de Comerç per a dictar les disposicions i adoptar les mesures que considere oportunes per al desenvolupament i aplicació del que disposa aquesta ordre.  
Tercera  
Aquesta ordre vigirà el dia en què es publique en el Diari Oficial de la Generalitat Valenciana.  
València, 27 de novembre de 1992.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI